Diari Oficial de la Generalitat Valenciana


Sumari del DOGV 8937, del 27-10-2020 (2020/8842)

RESOLUCIÓ de 23 d'octubre de 2020, de la Direcció General de Política Territorial i Paisatge, de correcció d'errades en la resolució per la qual se sotmet a participació pública i consultes, per un període de dos mesos, la versió inicial del Pla d'acció territorial de l'àrea funcional de Castelló.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8937

Data del DOGV
:   27-10-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/8842


Data del document
:   23-10-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * Castelló de la Plana
    * pla d'urbanisme

RESOLUCIÓ de 23 d'octubre de 2020, de la Direcció General de Política Territorial i Paisatge, de correcció d'errades en la resolució per la qual se sotmet a participació pública i consultes, per un període de dos mesos, la versió inicial del Pla d'acció territorial de l'àrea funcional de Castelló. [2020/8842]  
Antecedents  
Mitjançant la Resolució de la Direcció General de Política Territorial i Paisatge, de la Conselleria de Política Territorial, Obres Públiques i Mobilitat, de data 13 d'octubre de 2020, publicada en el Diari Oficial de la Generalitat Valenciana núm. 8932, de data 22 d'octubre de 2020, s'ha sotmés a participació pública i consultes la versió inicial del Pla d'acció territorial de l'àrea funcional de Castelló, com també la documentació ambiental pertinent, l'estudi de paisatge i altres informes i estudis.  
En el punt cinqué de la resolució s'ha advertit l'existència d'una errada material, ja que figura el carrer dels Germans Bou, núm. 47, 12463 de Castelló de la Plana, com a adreça dels Serveis Territorials d'Urbanisme de Castelló, i ha de figurar en el seu lloc l'avinguda de la Mar, 16, 12749, de Castelló de la Plana.  
La Subdirecció General d'Ordenació del Territori i Paisatge, mitjançant l'informe emés en data 22 d'octubre de 2020, sobre l'existència de l'errada material o de fet advertida en la resolució, i en aplicació del que disposa l'article 109.2 de la Llei 39/2015, de 30 d'octubre, de procediment administratiu comú de les administracions públiques, considera procedent la rectificació d'aquesta mitjançant una resolució dictada a aquest efecte.  
  
Fonaments  
1. L'article 109.2 de la Llei 39/2015, d'1 d'octubre, del procediment administratiu comú de les administracions públiques, estableix que les administracions públiques podran rectificar en qualsevol moment, d'ofici o a instàncies de les persones interessades, les errades materials, de fet o aritmètiques existents en els seus actes. En aquests termes es pronuncia el Tribunal Suprem en la Sentència de 15.2.2006 (Recurs de cassació 6060/2003), quan afirma en el fonament jurídic quart que «l'errada material o de fet es caracteritza per ser ostensible, manifesta i indiscutible, i implica, per si mateix, la seua evidència, sense necessitat de majors raonaments, i s'exterioritza prima facie per la mera observació d'aquesta.  
Advertida l'errada en la publicació de la Resolució en el DOGV, cal afirmar que estem davant una errada material o de fet que cal esmenar i publicar la resolució dictada a aquest efecte en el DOGV.   
  
2. Vista l'habilitació conferida a la Direcció General d'Ordenació del Territori, Urbanisme i Paisatge que conté la Resolució de 28 de setembre de 2016, de la Conselleria d'Habitatge, Obres Públiques i Vertebració del Territori, correspon a la Direcció General de Política Territorial i Paisatge la realització dels tràmits necessaris per a l'aprovació del Pla d'acció territorial de l'àrea funcional de Castelló i, en virtut de les competències atribuïdes, resolc:  
  
Primer  
Rectificar l'errada advertida en la Resolució de la Direcció General de Política Territorial i Paisatge, de la Conselleria de Política Territorial, Obres Públiques i Mobilitat, de data 13 d'octubre de 2020, publicada en el Diari Oficial de la Generalitat Valenciana, núm. 8932, de data 22 d'octubre de 2020, en el sentit següent:  
  
On diu:  
«- Servei Territorial d'Urbanisme de Castelló, de la Conselleria de Política Territorial, Obres Públiques i Mobilitat. Carrer dels Germans Bou, 47, 12244 Castelló de la Plana.»  
  
Ha de dir:  
«- Servei Territorial d'Urbanisme de Castelló, de la Conselleria de Política Territorial, Obres Públiques i Mobilitat. Avinguda de la Mar, 16, 12275 Castelló de la Plana.»  
Segon  
Publicar aquesta resolució en el Diari Oficial de la Generalitat Valenciana.  
Aquesta resolució és un acte de tràmit contra el qual no es pot interposar cap recurs, sense perjudici del dret de les persones interessades a al·legar el que consideren oportú perquè siga considerat en la resolució que pose fi al procediment.  
  
València, 23 d'octubre de 2020.- La directora general de Política Territorial i Paisatge: Rosa Pardo Marín.